

**Marcali Kistérségi Többcélú Társulás**

* *8700 Marcali Rákóczi u. 11.*

  *85/501-001 / 85/501-055*

* *www.marcalikisterseg.hu*

Ügyszám: 11358-1/2024.  **2.sz. előterjesztés**

**ELŐTERJESZTÉS**

**Marcali Kistérségi Többcélú Társulása Társulási Tanácsa**

**2024. szeptember 11-i nyilvános ülésére**

**a Marcali Szociális és Egészségügyi Szolgáltató Központ szakmai programjáról**

**Tisztelt Társulási Tanács!**

A szociális igazgatásról és szociális ellátásokról szóló 1993. évi III. törvény (továbbiakban: Sztv.) 92/C. § (1) a) pontja értelmében, *a fenntartó gondoskodik az intézmény szervezeti és működési szabályzatának, szakmai programjának, szakosított ellátást nyújtó intézmény esetében házirendjének elkészítéséről.*

A *személyes gondoskodást nyújtó szociális intézmények szakmai feladatairól és működésük feltételeiről* szóló *1/2000 (I.7.) SzCsM rendelet (a továbbiakban: Rendelet)* pedig meghatározza a szociális intézmény szakmai programjának tartalmi elemeit, valamint azt, hogy a szakmai programot az eleminek változása esetén módosítani kell.

Az intézmény szakmai programjának, SzMSz-nek módosítását az tette szükségessé, hogy az egészségügyi ellátás kikerült az intézmény irányítása alól, továbbá a bölcsőde ellátási területe csökkent. A szakmai programban és az SzMSz-ben módosításra kerültek az ezzel kapcsolatos pontok.

A módosításokat tartalmazó egységes szerkezetbe foglalt Szakmai Program, valamint az SzMSz az előterjesztés mellékletét képezi.

Mindezek alapján javaslom, hogy a Tisztelt Tanács, mint fenntartó a Marcali Szociális és Egészségügyi Szolgáltató Központ szakmai programját és annak mellékleteit tárgyalja és fogadja el a jelen előterjesztéshez mellékelt formában.

**Határozati javaslat**

A Marcali Kistérségi Többcélú Társulás Társulási Tanácsa az előterjesztést megtárgyalta és a Társulás által fenntartott Marcali Szociális és Egészségügyi Szolgáltató Központ szakmai programját és annak mellékleteit az előterjesztéshez mellékelt formában 2024. október 1-i hatálybelépéssel elfogadja.

Felelős: Hartal Katalin, SZESZK Igazgatója

a közlésért: dr Sütő László, a Tanács Elnöke

Határidő: azonnal

**Marcali, 2024. szeptember 9.**

Dr. Sütő László s.k.

a Tanács Elnöke