***MARCALI SZOCIÁLIS ÉS EGÉSZSÉGÜGYI SZOLGÁLTATÓ KÖZPONT***

**🖂**: 8700 Marcali, Dózsa Gy. u. 9. 🕿: 85/310-055,

**Fax**: 85/510-355

**E-mail**: jelzorendszerszocialiskozpont.hu

Iktatószám: JHG/ /202.

Ügyintéző:

**MEGÁLLAPODÁS**

Mely létrejött egyrészről a ***Marcali Szociális és Egészségügyi Szolgáltató Központ – 8700 Marcali, Dózsa Gy. u. 9.***,mint ellátást nyújtó szolgáltató (továbbiakban **Szolgáltató**), képviseli Hartal Katalin igazgató, másrészről

Név: ………………………………

Születési név: ……………………….

Születési helye, időpontja: ………………………..

Anyja neve: ……………………………………

**Szociálisan rászorult Szociálisan nem rászorult**

mint **igénybevevő** között, az alulírott helyen és napon az alábbi feltételekkel:

# A felek megállapodnak abban, hogy a szolgáltatást Igénybe vevő JHG/ /2024 számon nyilvántartásba vett kérelme alapján a Szolgáltató szociális szolgáltatást nyújt az alábbi feltételekkel:

Jelzőrendszeres házi segítségnyújtás igénybevétele

Szoc. tv 65.§

**1. Az ellátás kezdetének időpontja**

**202 . ……………………… hó ………. nap**

**2. Az intézményi ellátás időtartama**

# Határozatlan

Határozott: 202. …………… tól 202…………………….-ig

**3. Az igénybevevő számára nyújtott szolgáltatás tartalma:**

A jelzőrendszeres házi segítségnyújtás 365 napon keresztül folyamatos készenléti rendszerben működik a nap, 24 órájában.

A jelzőrendszeres házi segítségnyújtás célja és feladataa saját otthonukban élő, egészségi állapotuk és szociális helyzetük miatt rászoruló, a segélyhívó készülék megfelelő használatára képes időskorú, vagy fogyatékos személyek, illetve pszichiátriai betegek részére az önálló életvitel fenntartása mellett felmerülő krízishelyzetek elhárítása. A szolgáltatás feltétele, hogy az ellátott vállalja, hogy a szolgáltatás biztosítása érdekében lakásukba bejutást biztosítanak.

A szolgáltatást nyújtó jelen szerződésben biztosítja az ellátást igénybevevő részére az alábbi szolgáltatásokat:

* az ellátott otthonában ütés és cseppálló segélyhívó készüléket, a jelzés továbbítására és fogadására szolgáló berendezéseket, valamint a folyamatos készenléti munkarend szerint foglalkoztatott gondozókat, és a gyors helyszínre érkezéshez szükséges feltételeket,
* krízishelyzet esetén az ellátott személy segélyhívását követően az ügyeletes gondozónak a helyszínen történő 30 percen belüli megjelenését,
* a segélyhívás okául szolgáló probléma megoldása érdekében szükséges azonnali intézkedések megtételét, krízishelyzet elhárítását. Amennyiben kompetencia hiányában a problémát nem sikerült elhárítani, úgy sürgősséggel ügyeletes orvost, mentőt köteles hívni a szolgálatot teljesítő gondozó.

**4. A személyi térítési díj megállapítására vonatkozó szabályok**

A személyi térítési díj számítási alapja a Marcali Város Önkormányzatának Képviselő Testülete által 22/2022. (VIII.30.) számú rendeletben megállapított mindenkori intézményi térítési díj.

Az intézményi térítési díj, a személyes gondoskodás körébe tartozó szociális ellátások ellenértékeként megállapított összeg.

Szociálisan nem rászorult személy esetében a fenntartó a térítési díj összegét szabadon állapíthatja meg (1993. évi III. törvény 116.§.(2)).

Az intézményi térítési díj év közben egy alkalommal korrigálható (1993. évi III. törvény 115.§. (1)).

A fenntartó térítésmentesen biztosítja a jelzőrendszeres házi segítségnyújtást a jövedelemmel nem rendelkezőnek (1993. évi III. törvény 114..§. (3) a)).

A kötelezett által fizetendő térítési díj összegét (személyi térítési díj) az intézmény igazgatója konkrét összegben állapítja meg, és arról az ellátást igénylőt a megállapodás megkötésekor írásban tájékoztatja. A személyi térítési díj nem haladhatja meg az intézményi térítési díj összegét (1993. évi III. törvény 115.§. (1)).

A személyi térítési díj összege a Marcali Város Önkormányzata Képviselő Testületének „a szociális igazgatás és a szociális ellátások helyi szabályiról” szóló 9/2015. (II. 26.)számú rendeletben foglaltak alapján csökkenthető, illetve elengedhető, ha a kötelezett jövedelmi és vagyoni viszonyai ezt indokolják, az alábbiak szerin:

Az ellátásban részesülő személy, akinek havi jövedelme a mindenkori szociális vetítési alap legkisebb összegének 200% -át nem haladja meg, a megállapított intézményi térítési díj 50%-ának megfelelő normatív kedvezményre jogosult.

A jelzőrendszeres házi segítségnyújtás igénybevételéért megállapított személyi térítési díjat az intézményvezető javaslatára a fenntartó tovább mérsékelheti vagy elengedheti, így különösen betegség, haláleset, magas gyógyszerköltség esetén.

A személyi térítési díj megállapítására, és felülvizsgálatára az intézmény igazgatója jogosult.

Az intézmény igazgatója, a szolgáltatás megkezdését megelőzően, és a térítési díj felülvizsgálatakor megvizsgálja az ellátást igénylő havi jövedelmét (1993. évi III. törvény 119/C.§.).

A személyi térítési díj megállapításánál a jelzőrendszeres házi segítségnyújtást igénybevevő rendszeres havi jövedelmét kell figyelembe venni (1993. évi III. törvény 116.§. (1) a)).

A jelzőrendszeres házi segítségnyújtásért fizetendő személyi térítési díj nem haladhatja meg a kötelezett jövedelmének 2%-át (1993. évi III. törvény 116.§. (3) e)).

Az ellátást igénylő vagy a térítési díjat megfizető más személy, írásban vállalhatja a mindenkori intézményi térítési díjjal azonos személyi térítési díj megfizetését 1 éves időtartamra, amely meghosszabbítható. Ebben az esetben a Szt.116.§ (1) és (3) bekezdésekben foglaltakat nem kell alkalmazni, továbbá nem kell elvégezni, a Szt.119/C.§ szerinti jövedelemvizsgálatot, ugyanakkor biztosítani kell, hogy az ellátást ilyen módon igénylő érintett nem kerüljön előnyösebb helyzetbe, mint ha a vállalást ő vagy a térítési díjat megfizető más személy nem tenné meg (1993. évi III. törvény 117/B.§. (1)).

Az ellátást igénylő, az ellátott vagy a térítési díjat megfizető más személy, írásban vállalhatja a mindenkori intézményi térítési díj és a számára megállapítható személyi térítési díj különbözete egy részének megfizetését. Ebben az esetben az Szt.116.§ (3) bekezdésében foglaltakat nem kell alkalmazni, ugyanakkor biztosítani kell, hogy az ellátást ilyen módon igénylő érintett ne kerüljön előnyösebb helyzetbe, mint ha a vállalást ő vagy a térítési díjat megfizető más személy nem tenné meg (1993. évi III. törvény 117/B.§. (2)).

Ha az ellátott, a törvényes képviselője, vagy a térítési díjat megfizető más személy a személyi térítési díj összegét vitatja, illetve annak csökkentését vagy elengedését kéri, a személyi térítési díj megállapításáról szóló értesítés kézhezvételétől számított 8 napon belül a fenntartóhoz fordulhat (Marcali Többcélú Kistérségi Társulás, 8700 Marcali, Rákóczi utca 11.). Ezt követően a fenntartó döntésének felülvizsgálata a bíróságtól kérhető (1993. évi III. törvény 115.§. (4) a)).

A fenntartó döntéséig, illetve a bíróság jogerős határozatáig, a korábban megállapított személyi térítési díjat kell fizetni (1993. évi III. törvény 115.§. (5)).

**5. Személyi térítési díj fizetésére vonatkozó szabályok**

A jelzőrendszeres házi segítségnyújtásért fizetendő személyi térítési díjat (Szt. 114.§ (2))

- az ellátást igénybevevő,

* a szülői felügyeleti joggal rendelkező törvényes képviselő,
* a jogosultnak az a házastársa, élettársa, egyenes ágbeli rokona, örökbe fogadott gyermeke, örökbe fogadó szülője, akinek az egy főre jutó jövedelme a tartási kötelezettség teljesítése mellett meghaladja az szociális vetítési alap mindenkori legkisebb összegének két és félszeresét,
* a jogosult tartását szerződésben vállaló személy,
* a jogosult tartására bíróság által kötelezett személy köteles megfizetni (1993. évi III. törvény 114.§. (2)).

A jelzőrendszeres házi segítségnyújtásért fizetendő személyi térítési díj azokra az ellátási napokra állapítandó meg, melyeken az igénylő otthonában működő jelzőkészülék található (29/1993. (II.17.) Korm. rendelet 14.§).

A személyi térítési díjat - számla ellenében - az igénybevétel napjától havonként a tárgyhónapot követő hónap 10. napjáig kell befizetni az ellátást nyújtó Marcali Szociális és Egészségügyi Szolgáltató Központ (Marcali, Dózsa Gy. u. 9.) elszámolási számlájára (29/1993. (II.17.) Korm. rendelet 31.§ (1)).

A fizetés teljesíthető készpénzzel

* az ellátás igénybevételének helyszínén, a jelzőrendszeresházi segítségnyújtásban részt vevő részt vevő gondozónál, a tanyagondnoknál,
* a szolgálat szakmai vezetőjénél az intézmény székhelyén (Marcali, Dózsa Gy. u. 9.) az alábbi időpontokban:

Hétfő - csütörtök: 8:30 – 11:30 óráig.

A fizetés teljesíthető banki forint átutalással az ellátást nyújtó Marcali Szociális és Egészségügyi Szolgáltató Központ (Marcali, Dózsa Gy. u. 9.) elszámolási számlájára (Kereskedelmi és Hitelbank Rt.: 10403947-39411479-00000000)

Az intézmény vezetője ellenőrzi, hogy a megállapított térítési díj befizetése havonként megtörténik-e. Ha a kötelezett a befizetést elmulasztotta, az intézmény igazgatója 15 napos határidő megjelölésével a fizetésre kötelezettet írásban felhívja az elmaradt térítési díj befizetésére. Ha a határidő eredménytelenül telt el, az igazgató a kötelezett nevét, lakcímét, és a fennálló díjhátralékot nyilvántartásba veszi.

Az igazgató, a nyilvántartott díjhátralékról negyedévente tájékoztatja a fenntartót a térítési díj hátralék behajtása érdekében (29/1993. (II.17.) Korm. rendelet 31.§ (2) (3)).

Az ellátott, a törvényes képviselője vagy a térítési díjat megfizető személy térítési díj fizetési kötelezettségének nem tesz eleget, ha hat hónapon át folyamatosan térítési díj tartozás áll fenn, és az a hatodik hónap utolsó napján a kéthavi személyi térítési díj összegét meghaladja, és vagyoni, jövedelmi viszonyai lehetővé teszik a térítési díj megfizetését. (1993. évi III. törvény 102.§. (1))

**6. Az intézményi jogviszony megszűnésének módjai**

Az intézményi jogviszony az alábbi esetekben szűnik meg (1993. évi III. törvény 100.§.):

* + A Szolgáltató jogutód nélküli megszűnésével,
  + Jelen megállapodásban meghatározott időtartam lejártával,
  + Szolgáltatást igénybevevő halálával.
  + A megállapodás felmondásával.

A megállapodást

- az ellátott és a törvényes képviselője indokolás nélkül,

* az intézmény vezetője az alábbi esetekben írásban mondhatja fel:
* a szolgáltatást igénybevevő a házirendet súlyosan megsérti, (1993. évi III. törvény 101.§ (2).)
* az ellátott, a törvényes képviselője vagy a térítési díjat megfizető személy térítési díj fizetési kötelezettségének – a Szociális törvény [102. §](http://www.opten.hu/loadpage.php?dest=OISZ&twhich=221785#sid208896) szerint - nem tesz eleget.
* az ellátott jogosultsága megszűnik. (1993. évi III. törvény 101.§. (2) d).)

Szociális törvény [102.§](http://www.opten.hu/loadpage.php?dest=OISZ&twhich=221785#sid208896) szerint az ellátott, a törvényes képviselője vagy a térítési díjat megfizető személy térítési díj fizetési kötelezettségének nem tesz eleget, ha hat hónapon át folyamatosan térítési díj tartozás áll fenn, és az a hatodik hónap utolsó napján a kéthavi személyi térítési díj összegét meghaladja, és vagyoni, jövedelmi viszonyai lehetővé teszik a térítési díj megfizetését. (1993. évi III. törvény 102.§. (1))

Ha az ellátott, a törvényes képviselője vagy a térítési díjat megfizető személy vagyoni, jövedelmi viszonyai olyan mértékben megváltoztak, hogy a személyi térítési díj megfizetésére vonatkozó kötelezettségnek nem tud eleget tenni, köteles az intézményvezetőnél rendkívüli jövedelemvizsgálat lefolytatását kezdeményezni. Az intézményvezető a jövedelemvizsgálatot lefolytatja, és a személyi térítési díjat a jövedelemvizsgálat eredményének megfelelően állapítja meg. (1993. évi III. törvény 102.§. (2))

Ha az ellátott, a törvényes képviselője vagy a térítési díjat megfizető személy nem kéri a jövedelemvizsgálat lefolytatását, úgy kell tekinteni, hogy vagyoni, jövedelmi viszonyai lehetővé teszik a térítési díj megfizetését. (1993. évi III. törvény 102.§. (3))

Ha három hónapon át térítési díj tartozás áll fenn, az ellátottat, a törvényes képviselőt vagy a térítési díjat megfizető személyt írásban tájékoztatni kell a megállapodás felmondásának lehetőségéről, annak kezdő időpontjáról, valamint arról, hogy nem kérte a jogszabály szerinti rendkívüli jövedelemvizsgálat lefolytatását. (1993. évi III. törvény 102.§. (4))

A felmondási idő jelzőrendszeres házi segítségnyújtás esetén 15 nap. (1993. évi III. törvény 101. § (3))

Ha a jogosultság jogszabályváltozás miatt szűnik meg, jelzőrendszeres házi segítségnyújtás esetén a megállapodás 15 napon belül is fel lehet mondani. (1993. évi. III. törvény 101. § (3a))

Az intézmény igazgatója az ellátás megszüntetéséről, és a megszüntetés ellen tehető panaszról írásban értesíti a jogosultat, illetve törvényes képviselőjét. Ha a megszüntetéssel a jogosult, illetve törvényes képviselője nem ért egyet, az értesítés kézhezvételétől számított nyolc napon belül az intézmény fenntartójához (Marcali Többcélú Kistérségi Társulás, 8700 Marcali, Rákóczi utca 11.) fordulhat (1993. évi III. törvény 101.§. (4)).

Bíróságtól kérhető a felmondás jogellenességének megállapítása, ha azt az ellátott, vagy törvényes képviselője indoklás nélkül mondja fel, és azt a fenntartó vitatja.

Bíróságtól kérhető a Szociális törvény 101. §. (4) bekezdés szerinti fenntartói döntés jogellenességének megállapítása, ha azt az ellátott, törvényes képviselője, vagy a térítési díjat megfizető személy valamelyike vitatja. (Szociális törvény 101. § (5))

Az intézményvezetői döntés ellen a fenntartóhoz, ill. a fenntartói döntés ellen a bírósághoz benyújtott jogorvoslat esetén az ellátást változatlan feltételek mellett mindaddig biztosítani kell, amíg a fenntartó nem dönt, illetve a bíróság jogerős határozatot nem hoz. (Szociális törvény 101. § (6))

**7. Panasztétel lehetőségei**

Az ellátást igénybevevő, ha a szolgáltatással kapcsolatban panasszal kíván élni, elsődlegesen az intézmény igazgatójánál, vagy az ellátott jogi képviselőnél teheti meg írásban vagy szóban.

Az intézmény igazgatója tizenöt napon belül köteles a panasztevőt írásban értesíteni, a panasz kivizsgálásának eredményéről.

Amennyiben a megtett intézkedéssel a panasztevő nem ért egyet, az intézkedés kézhezvételétől számított 8 napon belül a fenntartóhoz (Marcali Többcélú Kistérségi Társulás, 8700 Marcali, Rákóczi utca 11.) fordulhat. Ellátottjogi képviselő elérhetőségei: [www.ijsz.hu](http://www.ijsz.hu) zöldszáma hívható: 06/80/620-055

**Ellátottjogi képviselő**

**Elérhetősége:** 20/4899-576

**E-mail**: [andrea.bogardi@ijsz.bm.gov.hu](mailto:andrea.bogardi@ijsz.bm.gov.hu)

Tájékoztatom, hogy a mindenkori ellátottjogi képviselő neve és elérhetőségei intézményünk faliújságján kifüggesztve megtalálható.

**Szolgáltatást Igénybe vevő/Törvényes képviselője**

Nyilatkozik, hogy tájékoztatást kapott

* a biztosított szolgáltatás tartalmáról és feltételeiről,
* az intézmény által vezetett nyilvántartásokról,
* panaszjog gyakorlásának módjáról,
* az intézményi jogviszony megszűnésének eseteiről
* az intézmény házirendjéről,
* a fizetendő térítési díjról, a teljesítés feltételeiről, továbbá a mulasztás következményeiről,
* a jogosult jogait és érdekeit képviselő ellátottjogi képviselő elérhetőségéről vonatozó szabályokról

és az ezzel kapcsolatos valamennyi kérdésére választ kapott, valamint, hogy ezeket tiszteletben tartja.

**Adatkezeléssel, tájékoztatással, titoktartással kapcsolatos szabályok**

1. SzolgáltatástIgénybe vevő/Törvényes képviselője nyilatkozik,

hogy tudomásul veszi a Szolgáltató Szoc. tv. 20.§ szerinti nyilvántartási és egyéb jogszabályokban meghatározott adatait kezeli, és ahhoz köteles adatokat szolgáltatni.

1. SzolgáltatástIgénybe vevő/Törvényes képviselője nyilatkozik,

Hogy a szociális ellátásra való jogosultság feltételeit és a jogosult, továbbá a közeli hozzátartozója természetes személyazonosító adataiban beállott változásokat haladéktalanul közli a szolgáltatás szakmai vezetőjével.

1. Szolgáltatástigénybevevőt a részére biztosított jelzőrendszeresházi segítségnyújtással kapcsolatosan is megilleti személyes adatainak védelme, valamint a magánéletével kapcsolatos titokvédelem.

SzolgáltatástIgénybe vevő nyilatkozom, hogy az átvett segélyhívó készüléket üzemképes állapotban vettem át, a készülék használatát bemutatták, azt megismertem. Kötelezettséget vállalok arra, hogy a készüléket rendeltetésszerűen, a tőlem elvárható gondossággal használom.

Felelek minden olyan kárért, amely a rendeltetésellenes használat következménye. A készüléket harmadik személy használatába nem adhatom át.

**Marcali, 202 . év …………………………. hó …………….. nap**

………………………………………..

Ellátást igénybevevő (törvényes képviselő)

………………………………. ………………………………

Terápiás munkatárs - PH SZESZK igazgató

szakmai vezető

A megállapodás a Marcali Szociális és Egészségügyi Szolgáltató Központ által készített, és a Marcali Kistérségi Többcélú Társulás Társulási Tanácsának számú határozatával jóváhagyott szakmai program 6. számú melléklete.